
ЗАПИСНИК

СА ПЕДЕСЕТ ЧЕТВРТЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 20. августа 2026. године, у сали Градског већа града Чачка, са почетком у 8,30 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 54. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  11 чланова и то:  Владан Милић, др Иван Глишић, Александар Максимовић, Милка Владисављевић, др Славица Драгутиновић, Александр Каплановић, Бранка Павловић, Драган Штављанин, Милош Обреновић и др Милош Папић a одсутни су Милун Тодоровић, Владимир Ристовић и Душан Радојевић. 
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Мирослав Петковић, начелник Градске управе за стручне послове Скупштине, Градоначелника и Градског већа

· Игор Трифуновић, председник Скупштине града Чачка

· Љиљана Станишић, начелник Градске управе за опште и заједничке послове

· Владимир Гојгић, начелник Градске управе за Локални економски развој

· Мирјана Ђоковић, директор ЈКП „Комуналац“ Чачак

· Матија Братуљевић, директор ЈП „Рзав“ Ариље

· Драгица Вујанић, представник ЈКП „Моравац“ Мрчајевци

· Небојша Бежанић, руководилац Преговарачког тима
·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да је достављен записник са 53. седнице Градског већа, ради усвајања.
Питао је чланове Градског већа да ли има примедби на записник са 53. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 53. седнице Градског већа града Чачка број 06-115/2026-III од 10. августа 2026. године, без примедби.
***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу.

Питао је да ли има предлога за измену или допуну дневног реда. 
Како није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:

1. УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈП „РЗАВ“ АРИЉЕ ЗА 2026. ГОДИНУ
2. УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈКП „КОМУНАЛАЦ“ ЧАЧАК ЗА 2026. ГОДИНУ

3. УТВРЂИВАЊЕ ПРЕЛДОГА ОДЛУКЕ О ДАВАЊУ САГЛАСНОСТИ НА СРЕДЊОРОЧНИ ПЛАН ПОСЛОВНЕ СТРАТЕГИЈЕ И РАЗВОЈА ЈКП „КОМУНАЛАЦ“ ЧАЧАК ЗА ПЕРИОД ОД 2026-2031

4. УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈКП „МОРАВАЦ“ МРЧАЈЕВЦИ ЗА 2026. ГОДИНУ

5. ДОНОШЕЊЕ ПРАВИЛНИКА О ИЗМЕНИ ПРАВИЛНИКА О ПРАВУ НА НАКНАДУ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ

6. ДОНОШЕЊЕ РЕШЕЊА О ВИСИНИ МЕСЕЧНОГ ИЗНОСА ДЕЛА НАКНАДЕ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ ИЗ БУЏЕТА ГРАДА ЧАЧКА ЗА РАДУ 2026/2027. ГОДИНУ

7. ДОНОШЕЊЕ ОДЛУКЕ О ЗАКЉУЧИВАЊУ АНЕКСА ИИИ КОЛЕКТИВНОГ УГОВОРА ЈКП“ГРАДСКО ЗЕЛЕНИЛО“ ЧАЧАК

8. ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ ( Плаћање фактура Заводу за јавно здравље)

9. ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ (пожар)

10. ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ (пожар)

11. ДОНОШЕЊЕ РЕШЕЊА ПО ПРИГОВОРУ SKY TOWERS INFRASTRUKTURE ДОО НА ЗАКЉУЧАК ГРАДСКЕ УПРАВЕ ЗА УРБАНИЗАМ ГРАДА ЧАЧКА БРОЈ ROP-CAC-28425-LOC-3/2026 ОД 27. МАЈА 2026. ГОДИНЕ
12. ДОНОШЕЊЕ РЕШЕЊА ПО ЖАЛБИ АЛЕКСАНДРА ЈОВАНОВИЋА ИЗ ЧАЧКА НА РЕШЕЊЕ ГРАДСКЕ УПРАВЕ ЗА ДРУШТВЕНЕ ДЕЛАНТОСТИ БРОЈ 114-136/2026-IV-03 ОД 8. ЈУНА 2026. ГОДИНЕ

13. ДОНОШЕЊЕ РЕШЕЊА ПО ЖАЛБИ АЛЕКСАНДРА ЈОВАНОВИЋА ИЗ ЧАЧКА НА РЕШЕЊЕ ГРАДСКЕ УПРАВЕ ЗА ДРУШТВЕНЕ ДЕЛАНТОСТИ БРОЈ 114-184/2026-4-03 ОД 17. ЈУНА 2026. ГОДИНЕ

РАД ПО ТАЧКАМА ДНЕВНОГ РЕДА: 

ПРВА ТАЧКА:
УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈП „РЗАВ“ АРИЉЕ ЗА 2026. ГОДИНУ



Матија Братуљевић у уводном излагању по овој тачки дневног реда упознао је чланове Градског већа са Предлогом одлуке о давању сагласности на измене и допуне програма пословања ЈП „Рзав“ Ариље за 2026. годину и истакао да се измене и допуне програма пословања превасходно раде због санације хаварије на магистралном цевоводу до које је дошло 25. маја 2026. године пуцањем бетонске цеви а обим оштећења је био такав да је за последицу имао, поред прекида у водоснабдевању и непланиране трошкове за предузеће. Даље је истакао да је у наредном периоду потребно наставити несметано са пословањем предузећа и да је у том циљу потребно извршити измене и допуне које се односе на набавку опреме за потребе машинског одржавања, у финансијском плану се односе на прерасподелу у структури трошкова и на пријем два нова радника у техничком сектору и планирање накнаде по основу уговора о делу са физичким лицем које је било ангажовању због хаварије на магистралном цевоводу. Што се тиче тренутне ситуације са водоснабдевањем, на крају је истакао да су локални водоводи успели да направе одређене резерве и да се нада да ће се ова ситуација пребродити. 
По упознавању Изменама и допунама Програма пословања, Градско веће је једногласно утврдило Предлог одлуке о давању сагласности на измене и допуне програма пословања ЈП „Рзав“ Ариље и доставило Скупштини на разматрање и доношење. 

ДРУГА ТАЧКА:
УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈКП „КОМУНАЛАЦ“ ЧАЧАК ЗА 2026. ГОДИНУ


У уводном излагању по овој тачки дневног реда, Градско веће града Чачка се упознало са Изменама и допунама Програма пословања ЈКП „Комуналац“ Чачак за 2026. годину које је у уводном излагању детаљно образложила Мирјана Ђоковић и истакла да се изменама и допунама програма пословања планира ново кредитно задуживање, већа финансијска средства за набавке, мања средства за зараде запослених и већи износ накнада за ангажовање лица по уговорима. 

По завршеном уводном излагању отворен је претресу у коме су учешче узели:



Милка Владисављевић, поставила је питање колико је овај план након усвајања обавезујући за предузеће и да ли има помака у пословању предузећа.



Мирјана Ђоковић је одговорила да има помака у пословању предузећа и да је у претходних 6 месеци предузеће позитивно пословало, а задужење од 300 милиона динара које је планирано тренутно ће решити проблем у ЈК“ Комуналац# Чачак и посебно нагласила да је много скупа услуга депонијског простора и транспорт.



Милош Обреновић поставио је питање колико на дневном нивоу кошта одлагање смећа на друге депоније. 



Мирјана Ђоковић је одговорила да цена транспорта износи 225 дин/км и да у једном правцу има 110 км а на месечном нивоу је то око 15 милиона динара. 

По упознавању са Изменама и допунама Програма пословања и завршеном претресу, Градско веће је једногласно утврдило Предлог одлуке о давању сагласности на измене и допуне програма пословања ЈКП „Комуналац“ Чачак и доставило Скупштини на разматрање и доношење. 

ТРЕЋА ТАЧКА:
УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА СРЕДЊОРОЧНИ ПЛАН ПОСЛОВНЕ СТРАТЕГИЈЕ И РАЗВОЈА ЈКП „КОМУНАЛАЦ“ ЧАЧАК ЗА ПЕРИОД ОД 2026-2031

Мирјана Ђоковић у уводном излагању по овој тачки дневног реда упознала је чланове Градског већа са Средњорочним планом пословне стратегијемразвоја ЈКП "Комун„лац" Чачак за период од 2026-2031 године и истакла да полазну основу Средњорочног плана чини потреба да ЈКП „Комуналац“ Чачак, уз очување континуитета, доступности и квалитета поверених комуналних услуга, успостави дугорочно одржив однос између прихода, расхода, новчаних токова, кредитних обавеза и инвестиционих потреба. Нагласила  је да овај план као оквирни пре свега је сачињен због кредитног задужења која ће се повући у једној транши за измирење обавеза према добављачима и да за 2026. годину није планирана субвенција за отплату кредита, греј период 6 месеци док се средства планирана од 2027. године морају ускладити са амортизационим планом, одлукама о буџету града и програмом коришћења субвенција. Даље је истакла да ово предузеће има дугорочни план који важи до 2027. године а након тога ће бити формирала радна група за израду новог Дугорочног плана у којој радној групи морају бити и представници оснивача како би се видело шта даље са отпадом и како да се управља отпадом те да је веома битна та примарна селекција а што се тиче кабастог отпада који је у великој количини присутан у кругу предузећа исти мора да се меље јер тај производ млевења доста вреди и да је веома битно да тај отпад иде из тог предузећа.

По упонавању са изменама и допунама програма пословања и дискусије Милоша Обреновића и Игора Трифуновића који је указао на одржани састанак у вези израде ГУП-а и једну од тема састанка а то су токови отпада у ком правцу је припремљен допус Министаству ради добијања смерница ради импелентирања тог питања, Градско веће је једногласно утврдило Предлог одлуке о давању сагласности на Средњорочни план пословне стратеигије и развоја ЈКП „Комуналац“ Чачак за период 2026 – 203,  и доставило Скупштини на разматрање и доношење. 

ЧЕТВРТА ТАЧКА:
УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ИЗМЕНЕ И ДОПУНЕ ПРОГРАМА ПОСЛОВАЊА ЈКП „МОРАВАЦ“ МРЧАЈЕВЦИ ЗА 2026. ГОДИНУ


Драгица Вујанић у уводном излагању по овој тачки дневног реда упознала је чланове Градског већа са Изменама и допунама Програма пословања ЈКП „Моравац“ Мрчајевци за 2026. годину и истакла да се измене и допуне програма пословања овог предузећа врше због промене у структури и висини планираних прихода и расхода у складу са очекиваном реализацијом пословних активности до краја 2026. године и да те промене у финансијском плану доводе до промена у финанисјским извештајима, плану набавки, трошковима запослених а финансијски резултат односно добитак је остао непромењен.
По упознавању са Изменама и допунама Програма и дискусије Владана Милића који је констатовао да су и додатни трошкови на изградњи друге фазе водовода у Бресници   обухваћени овим изменама, Градско веће је једногласно утврдило Предлог одлуке о давању сагласности на измене и допуне програма пословања ЈКП „Моравац“ Мрчајевци и доставило Скупштини на разматрање и доношење. 

ПЕТА ЧАЧКА:
ДОНОШЕЊЕ ПРАВИЛНИКА О ИЗМЕНИ ПРАВИЛНИКА О ПРАВУ НА НАКНАДУ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ


У оквиру ове тачке дневног реда а након уводног излагања Милоша Теофиловића и дискусије Славице Драгутиновић која је констатовала да град Чачак има више мера популационе политике него градови у окружењу и да финансијска подршка породицама после четвртог детета подстиче рађање, Градско веће је једногласно донело

ПРАВИЛНИК

 О ИЗМЕНИ ПРАВИЛНИКА О ПРАВУ НА НАКНАДУ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ

Члан 1.


У Правилнику о праву на накнаду дела трошкова боравка детета у предшколској установи чији је оснивач друго правно или физичко лице („Сл. лист града Чачка“, бр. 7/2015, 17/2016, 5/2018, 17/2018, 7/2019, 18/2020 и 23/2025) у члану 7. став 3. мења се и гласи:

„Месечни износ накнаде трошкова боравка за треће и свако наредно дете по реду рођења признаје се у висини учешћа града у економској цени програма образовања и васпитања детета у предшколским установама чији је оснивач град Чачак, на основу одлуке коју доноси надлежни орган“.

                                                                        Члан 2.

Овај правилник ступа на снагу наредног дана од дана објављивања у „Службеном листу града Чачка“.

ШЕСТА ТАЧКА:
ДОНОШЕЊЕ РЕШЕЊА О ВИСИНИ МЕСЕЧНОГ ИЗНОСА ДЕЛА НАКНАДЕ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ ИЗ БУЏЕТА ГРАДА ЧАЧКА ЗА РАДУ 2026/2027. ГОДИНУ



У оквиру ове тачке дневног реда а након уводног излагања Милоша Теофиловића, Градско веће је једногласно донело следеће
РЕШЕЊЕ

 О ВИСИНИ МЕСЕЧНОГ ИЗНОСА НАКНАДЕ ДЕЛА ТРОШКОВА БОРАВКА ДЕТЕТА У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ ИЗ БУЏЕТА ГРАДА ЧАЧКА ЗА РАДНУ 2026/2027. ГОДИНУ

1. Месечни износ накнаде дела трошкова боравка деце у предшколској установи чији је оснивач друго правно или физичко лице који се плаћа из буџета града Чачка износи 20.000,00 динара за целодневни облик рада у трајању од 11 часова.
2. Месечни износ накнаде трошкова боравка за треће и свако наредно дете по реду рођења признаје се у висини од 30.098,76 динара (81,35% од економске цене боравка детета у предшколским установама чији је оснивач град Чачак).

3. Месечни износ накнаде трошкова боравка за децу јасленог узраста до две године живота износи 22.000,00 динара за целодневни облик рада у трајању од 11 часова.

4. Дневни износ боравка детета утврђује се дељењем месечног износа који се признаје као основ за обрачун дела трошкова боравка деце.

5. За дане оправданог одсуства детета (болест, годишњи одмор родитеља и др.), уплаћује се 50% од дневног износа.

6. За дане неоправданог одсуства детета не плаћа се накнада. Трошкови боравка детета у приватној предшколској установи не надокнађују се за дане викенда, државних и верских празника који се празнују у Републици Србији и обележавају нерадно, за време ванредног стања, ванредне ситуације и у свим ситуацијама када по одлуци надлежног органа предшколске установе морају да обуставе рад.

7. Право на финансијску помоћ из тачке 1. овог решења може да оствари родитељ, старатељ, усвојитељ или хранитељ у радној 2026/2027. години, под условима да дете није уписано у једну од предшколских установа чији је оснивач град Чачак због недостатка капацитета, да је родитељ закључио уговор о боравку детета у приватној предшколској установи, да дете похађа приватну предшколску установу и под другим условима прописаним Одлуком о додатној финансијској подршци породици са децом („Сл. лист града Чачка“, бр. 1/2015, 6/2018 и 20/2019) и Правилником о праву на накнаду дела трошкова боравка у предшколској установи чији је оснивач друго правно или физичко лице („Сл. лист града Чачка“, бр. 7/2015, 17/2016, 5/2018, 17/2018, 7/2019, 18/2020 и 23/2025).

8. Право из тачке 1. овог решења оствариће највише 1.650 деце (ПУ „Мимиланд“ 720 деце, ПУ „Гимназион“ 290 деце, ПУ „Чаролија“ 120 деце, ПУ „Радуловић М23“ 420 деце и ПУ „Викториа“ 100 деце).

9. Ово решење ступа на снагу наредног дана од дана објављивања у „Службеном листу града Чачка“, а примењује се од 1. септембра 2026. године до 31. августа 2027. године.

СЕДМА ТАЧКА:
ДОНОШЕЊЕ ОДЛУКЕ О ЗАКЉУЧИВАЊУ АНЕКСА III КОЛЕКТИВНОГ УГОВОРА ЈКП“ГРАДСКО ЗЕЛЕНИЛО“ ЧАЧАК

Небојша Бежанић у уводном излагању по овој тачки дневног реда упознао је чланове Градског већа са Анексом III  Колективног уговора ЈКП „Градско зеленило“ Чачак и истакао да се измене колекивног уговора односе на члан 75. односно коефицијенте за основне зараде запослених у овом предузећу.

По упознавању са Анексом III Колективног уговора Градско веће је једногласно донело следећу

ОДЛУКУ
ЗАКЉУЧУЈЕ СЕ Анекс III Колективног уговора Јавног комуналног предузећа за изградњу и одржавање зелених површина и гробља „Градско зеленило“ Чачак, у тексту који је саставни део ове одлуке.

ОСМА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ ( Плаћање фактура Заводу за јавно здравље)

У оквиру ове тачке дневног реда а након уводног излагања Љиљане Станишић, Градско веће је једногласно донело следеће

РЕШЕЊЕ
1. Из  средстaва утврђених Одлуком о буџету града Чачка за 2026. годину („Сл. лист града Чачка“ бр. 21/2025 и 9/2026) раздео 2, Градско веће, функционална класификација 130, апропријација 19, економска класификација 499 ,,Средства резерве - Стална буџетска резерва“, извор финансирања 01 (Издаци из средстава буџета Града), Директни корисник буџетских средстава - Градско веће града Чачка, Програм 0602, Опште услуге локалне самоуправе, програмска  активност 0010 - Стална буџетска резерва, одобравају се средства у износу од 1.359.325,00 динара,  за измирење обавеза по испостављеним фактурама Завода за јавно здравље Чачак, за испитивање воде услед хаварије због несташице воде.
2. Средства из тачке 1. Решења распоређују се на апропријацију 59/1, Економска класификација 484 – Накнаде ште за повреде или штету насталу услед емеметнтарних непогода или других природних узрока, Функционална класификација 220,   извор финансирања 01 (Издаци из средстава буџета Града), Раздео 5, Директни корисник буџетских средстава Градска управа за опште и заједничке послове, Програм 0602 Опште услуге локалне самоуправе, Програмска активност 0014 Управљање у ванредним ситуацијама.
3. О извршењу овог решења стараће се Градска управа за финансије града Чачка. 

4. Ово решење објавити у ,,Службеном листу града Чачка“.
ДЕВЕТА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ (пожар)

У оквиру ове тачке дневног реда а након уводног излагања Љиљане Станишић, Градско веће је једногласно донело следеће
РЕШЕЊЕ
5. Из  средстaва утврђених Одлуком о буџету града Чачка за 2026. годину („Сл. лист града Чачка“ бр. 21/2025 и 9/2026) раздео 2, Градско веће, функционална класификација 130, апропријација 19, економска класификација 499 ,,Средства резерве - Стална буџетска резерва“, извор финансирања 01 (Издаци из средстава буџета Града), Директни корисник буџетских средстава - Градско веће града Чачка, Програм 0602, Опште услуге локалне самоуправе, програмска  активност 0010 - Стална буџетска резерва, одобравају се средства у износу од 120.000,00 динара, на име помоћи за санацију штете настале услед елементарних непогода – пожара на територији града Чачка и то:
	Редни бр.
	Име и презиме
	Место
	Износ
	Оштећење

	     1.
	Слободан Глишовић 
	Прислоница


	120.000,00
	Помоћни грађевински – пољопривредни објкат




6. Средства из тачке 1. Решења распоређују се на апропријацију 59/1, Економска класификација 484 – Накнаде ште за повреде или штету насталу услед емеметнтарних непогода или других природних узрока, Функционална класификација 220,   извор финансирања 01 (Издаци из средстава буџета Града), Раздео 5, Директни корисник буџетских средстава Градска управа за опште и заједничке послове, Програм 0602 Опште услуге локалне самоуправе, Програмска активност 0014 Управљање у ванредним ситуацијама.
7. О извршењу овог решења стараће се Градска управа за финансије града Чачка. 

8. Ово решење објавити у ,,Службеном листу града Чачка“.
ДЕСЕТА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ (пожар)


У оквиру ове тачке дневног реда а након уводног излагања Љиљане Станишић, Градско веће је једногласно донело следеће

РЕШЕЊЕ

1. Из  средстaва утврђених Одлуком о буџету града Чачка за 2026. годину („Сл. лист града Чачка“ бр. 21/2025 и 9/2026) раздео 2, Градско веће, функционална класификација 130, апропријација 19, економска класификација 499 ,,Средства резерве - Стална буџетска резерва“, извор финансирања 01 (Издаци из средстава буџета Града), Директни корисник буџетских средстава - Градско веће града Чачка, Програм 0602, Опште услуге локалне самоуправе, програмска  активност 0010 - Стална буџетска резерва, одобравају се средства у износу од 500.000,00 динара, на име помоћи за санацију штете настале услед елементарних непогода – пожара на територији града Чачка и то:
	Редни бр.
	Име и презиме
	Место
	Износ
	Оштећење

	     1.
	Стојановић Славка 
	Чачак

Ул. Драгише Мишовић 73/2


	500.000,00
	Стамбени објекат




2. Средства из тачке 1. Решења распоређују се на апропријацију 59/1, Економска класификација 484 – Накнаде ште за повреде или штету насталу услед емеметнтарних непогода или других природних узрока, Функционална класификација 220,   извор финансирања 01 (Издаци из средстава буџета Града), Раздео 5, Директни корисник буџетских средстава Градска управа за опште и заједничке послове, Програм 0602 Опште услуге локалне самоуправе, Програмска активност 0014 Управљање у ванредним ситуацијама.
3. О извршењу овог решења стараће се Градска управа за финансије града Чачка. 

4. Ово решење објавити у ,,Службеном листу града Чачка“.
ЈЕДАНАЕСТА ТАЧКА:
ДОНОШЕЊЕ РЕШЕЊА ПО ПРИГОВОРУ SKY TOWERS INFRASTRUKTURE ДОО НА ЗАКЉУЧАК ГРАДСКЕ УПРАВЕ ЗА УРБАНИЗАМ ГРАДА ЧАЧКА БРОЈ ROP-CAC-28425-LOC-3/2026 ОД 27. МАЈА 2026. ГОДИНЕ

У оквиру ове тачке дневног реда а након уводног излагања Мирослава Петковића, Градско веће је једногласно донело следеће 

РЕШЕЊЕ

ОДБИЈА СЕ приговор SKY TOWERS INFRASTRUCTURE ДОО Београд, улица Милентија Поповића број 5б поднетом преко пуномоћника BG INVEST PREDUZEĆE ZA PROJEKTOVANJE I INŽENJERING DOO BEOGRAD, овлашћеног лица Катарине Кукобат из Београда, на Закључак Градске управе за урбанизам града Чачка ROP-CAC-28425-LOC-3/2026 од 27. маја 2026. године, као неоснован.
О б р а з л о ж е њ е
Градска управа за урбанизам града Чачка, поступајући по захтеву SKY TOWERS INFRASTRUCTURE ДОО Београд, улица Милентија Поповића број 5б, поднетом кроз ЦИС, за издавање Локацијских услова за изградњу радио базне станице  „Кулиновци“ – CA 168, CAL 168, CAO 168, CAJ 168,  категорије Г, класификационог броја 221300 (100%), на к.п.бр. 530 КО Кулиновци, донела је Закључак о одбацивању захтева због недостатака у садржини Идејног решења. 

На донет Закључак приговор је благовремено изјавила SKY TOWERS INFRASTRUCTURE ДОО Београд, улица Милентија Поповића број 5б поднетом преко пуномоћника BG INVEST PREDUZEĆE ZA PROJEKTOVANJE I INŽENJERING DOO BEOGRAD, овлашћеног лица Катарине Кукобат из Београда, у којем наводи да се обавезујућим упутсвом Министарства саобраћаја грађевинарства и инфраструктуре број 000974301 2024 14810 005 000 000 001 од 13. марта 2024. године које жалилац доставља уз приговор детаљније усмерава организација послова и начин рада запослених у органима јединица локалне самоуправе у вршењу поверних послова у вези примене Закона о планирању и изградњи,  а који се односе на услове постављања инфраструктуре кабловских и бежичних електронских комуникација.  Упутсвом се указује да се под линијском инфраструктуром објеката сматра измеђуосталог и инфраструктура кабловских и бежичних електронских комуникација, у складу са прописима којима се уређује изградња објеката електронских комуникација. Истиче да је  чланом 4. став 1. тачка 67. Закона о електронским комуникацијама дефинисано да се инфраструктуром кабловских и бежичних инфраструктурних објеката сматра,  линијска и друга инфраструктура као и средства која омогућавају пружање предметних услуга укључујући антене, торњеве, стубове и дрге потпорне објекте неопходне за изградњу, функционисање, експлоатацију и одржавање система електронских комуникација. Даље наводи да је чланом 33. став 9. Закона о планирању и изградњи дефинисано да се планским документом просторног и урбанистичкиог планирања јединица локалне самоуправе не могу уводити додатна ограничења у вези са могућностима и условима изградње, односно постављања и прикључења линијских инфраструктурних објеката електронских комуникација, као и објеката који су у функцији у односу на услове утврђене посебним прописима који уређују ову материју. С тим у вези у појашњењу се наводи да ће надлежни орган јединица локалне самоуправе у циљу поступања у складу са наведеним одредбама Закона о планирању и изградњи бити у обавези да за објекте који се граде у складу са чланом 145. наведеног  Закона издају информацију о локацији и Локацијске услове на основу планских докумената уколико они не садрже додатна ограничења у вези са условима и могућношћу за изградњу локацијских инфраструктурних објеката, као и објеката који су у њиховој фунцији.   Односно уколико су планска документа просторног и урбанистичког планирања јединица локалне самоуправе усаглашена са Просторним планом РС који су у тачки 3.2.8. предвиђена у делу којим се дефинишу електронске комуникације, те да је основни циљ даљег развоја ове области изградња и организација савремене електронске комуникационе мреже и доступност универзалног сервиса у сваком домаћинству у РС. Истиче да имајући у виду да је предметни Закључак против кога се изјављује приговор донет  из разлога што идејно решење за изградњу радио базне станице  „Кулиновци“ на к.п. 530 КО Кулиновци, има недостатке јер нису приказана правила градње дефинисана Просторним планом града Чачка („Службени лист града Чачка“, 17/2010), а која правила представљају додатна ограничења за изградњу линијских објеката што је у директној супротности са цитираним одредбама Закона и обавезујућег Упутства Министарства. Предлаже да другостепени орган поништи донети закључак и врати предмет првостепеном органу на поновно одлучивање.

У одговору на приговор првостепени орган истиче да су наводи подносиоца приговора без основа и предлаже да се приговор одбије у целости као неоснован. Сматра да су наводи приговора неосновани из разлога који су наведени у Закључку о одбацивању захтева за издавање локацијских услуга. Истиче да је одредбама Правилника о поступку спровођења обједињене процедуре електронским путем, као обавезујућег подзаконског акта, прописано да по пријему захтева за издавање локацијских услова надлежни орган проверава испуњеност формалних услова за поступање по том захтеву као и да ће захтев за издавање локацијских услова бити одбачен закључком ако нису испуњени формални услови за даље поступање по захтеву уз навођење свих недостатака, односно разлога за одбацивање. У конкретном случају, подносилац приговора доставио је овој управи Упутсво Министарства саобраћаја и инфраструктуре којим се усмерава организација послова и начин рада запослених у органима јединица локалне самоуправе у вршењу поверених послова државне управе и примене инфраструктуре кабловских и бежичних електронских комуникација. Истичу да Упутсво Министарства представља подзаконски акт којим се само дају смернице и додатно објашњава начин примене закона и разрађују питања за која је законом овлашћено министарство.  Истиче да је првостепени орган у обавези да у конкретном случају примени правила Просторног плана града Чачка који је на снази.  Истиче да није спорно да су објекти електронских комуникација инфраструктурни објекти, али да та чињеница не ослобађа инвеститора обавезе да достави идејно решење са свим подацима потребним за проверу усклађености са планом. Истиче да је основни разлог одбацивања предметног захтева за издавање Локацијских услова не само примена правила удаљењу антенског стуба од суседних објеката и парцела која мора бити већа или једнака висини стуба са антеном,  а у случајевима када није могуће обезбедити поменути услов предметно удаљење може бити и мање од наведеног, али не мањење од половине висине стуба са антеном већ и непотпуност графичке документације и недостатак података неопходних  за идздавање локацијских услова.  Предлаже да другостепени орган приговор одбије као неоснован. 

Увидом у списе предмета утврђено је:

- да је SKY TOWERS INFRASTRUCTURE ДОО Београд преко пуномоћника BG INVEST PREDUZEĆE ZA PROJEKTOVANJE I INŽENJERING DOO BEOGRAD, овлашћеног лица Катарине Кукобат из Београда, поднео захтев за издавање Локацијских услова за за изградњу радио базне станице  „Кулиновци“ – CA 168, CAL 168, CAO 168, CAJ 168,  категорије Г, класификационог броја 221300 (100%), на к.п.бр. 530 КО Кулиновци;
· да је уз захтев приложен пројекат електроенергетских инсталација, пројекат телекомуникационих инсталација, геодетски снимак постојећег стања КТП на предметној парцели  

·  да је уплаћена административна такса за подношење захтева за издавање локациских услова и накнада за вођење централне евиденције.

· да је на Закључак о одбацивању захтева донетом дана 27. маја 2026. године поднет приговор 28. маја 2026. године;

· да је првостепени орган приговор доставио Градском већу ради одлучивања.

По разматрању приговора и осталих списа предмета, као и оцене свих доказа Градско веће града Чачка налази да приговор није основан из следећих разлога:

Чланом 8. став 2. Правилника о поступку спровођења обједињене процедуре електронским путем („Сл. гласник РС“  број 68/2019), прописано је да ће надлежни орган захтев за издавање локацијских услова одбацити закључком када идејно решење не садржи податке потребне за издавање локацијских услова, уз навођење свих недостатака, односно разлога за одбацивање, не упуштајући се у оцену техничке документације у складу са одредбом члана 8ђ Закона о планирању и изградњи.

Првостепени орган је правилно поступио када је након провере формалних услова одбацио захтев SKY TOWERS INFRASTRUCTURE ДОО Београд за издавање Локацијских услова за изградњу радио базне станице  „Кулиновци“ – CA 168, CAL 168, CAO 168, CAJ 168,  категорије Г, класификационог броја 221300 (100%), на к.п.бр. 530 КО Кулиновци због недостатака у садржини идејног решења. Наиме након провере испуњености формалних услова утврђено је да измеђуосталог  нису испоштована правила  дефиинсана Просторним планом  града Чачка у погледу удаљености антенског стуба од суседних објеката и парцела, обзиром да је истим прописано да удаљење мора бити веће или једнако висини стуба са антеном. Имајући у виду да је висина стуба 36,4м то удаљење треба да износи најмање 18,20м2, што у конкретном случају апсолутно није испоштовано. Такође предметна к.п. бр. 530 КО Кулиновци налази се делом и у обухвату Плана генералне регулације АТЕНИЦА – КУЛИОНОВЦИ у Чачку те је потребно да се изврши и пројекат парцелације у циљу одвајања дела парцела за јавну површину. Имајући у виду искључиво наведене недостаке у идејном решењу, без улажења у оцену дргугих утврђених недостатака, исти су сами по себи довољни за закључак да постоји правни основ за одбацивање захтева од стране првостепеног органа на основу члана 8. став 2.  Правилника о поступку спровођења обједињене процедуре електронским путем. Напомиње се и то да је наведеним  закључком подносилац приговора обавештен да може поднети усаглашени захтев за издавање локацијских услова којим ће се отклонити сви утврђени недостаци. 

Што се тиче навода подносиоца приговора  да се планским документом просторног и урбанистичкиог планирања јединице локалне самоуправе не могу уводити додатна ограничења у вези са могућностима и условима изградње, односно постављања и прикључења линијских инфраструктурних објеката електронских комуникација, као и објеката који су у њиховој функцији, у односу на услове утврђене посебним прописима који уређују ову материју а што се наводи и у Упутству Министарства, немају утицаја на другачије решење ове правне ствари обзиром да је првостепени орган у обавези да поштује одредбе важећег планског акта и изда локацијске услове у складу са истим.

На основу изнетог Градско веће града Чачка одлучило је као у диспозитиву. 


  ПОУКА О ПРАВНОМ СРЕДСТВУ: Ово решење је коначно и против њега није допуштена  жалба, али се може покренути управни спор пред Управним судом у Београду- Одељење у Крагујевцу, у року од 30 дана од дана пријема решења.

ДВАНАЕСТА ТАЧКА:
ДОНОШЕЊЕ РЕШЕЊА ПО ЖАЧБИ АЛЕКСАНДРА ЈОВАНОВИЋА ИЗ ЧАЧКА НА РЕШЕЊЕ ГРАДСКЕ УПРАВЕ ЗА ДРУШТВЕНЕ ДЕЛАНТОСТИ БРОЈ 114-136/2026-IV-03 ОД 8. ЈУНА 2026. ГОДИНЕ

У оквиру ове тачке дневног реда а након уводног излагања Мирослава Петковића, Градско веће је једногласно донело следеће 

РЕШЕЊЕ

ОДБИЈА СЕ жалба Јовановић Александра из Чачка, изјављена на Решење Градске управе за друштвене делатности града Чачка број 114-136/2026-IV-03 од  8. јуна 2026. године.

О б р а з л о ж е њ е
Градска управа за друштвене делатности града Чачка, донела је решење којим се одбацује као недозвољена жалба Александра Јовановића из Чачка, ул. Михаила Петровића Аласа бр. 28, изјављена на Решење број 114-136/2026-IV-03 од  18. маја 2026. године .

На донето Решење жалбу је благовремено изјавио Јовановић Александар, због битне повреде правила управног поступка конкретно члан 235, а у вези са чланом 141 ЗУП-а. Истиче да је Градска управа за друштвене делатности донела Решење број 114-136/2026-4-03 од  8. јуна 2026. године, којим одбацује као недозвољену жалбу Александра Јовановића из Чачка од 2. јуна 2026. године, обзиром да је исти одустао од жалбе својим потписом дана 26.маја 2026. године, када је истој градској управи поднео захтев за право на бесплатан градски превоз, који је до сада имао, а који је ова управа укинула Решењем број 114-136/2026-4-03 од  18. маја 2026. године. Сматра да предметно решењеима формално правне недостатке који га чине незаконитим, јер сагласно ЗУП-у решење мора садржатииме, презиме и потпис овлашћеног службеног лица које је донело решење, ако на крају није наведено име правника који је обрадио исти предмет. Указује на неправилности у побијаном решењу а то су неидентификованост доносиоца у преамбули решења, као и незаконит и неовлашћен потпис на крају решења, чиме је повређено једно од основних правила у форми управног акта, тако да странка не може да види да ли је решење донело лице које има статус службеног лица и овлашћење за одлучивање тако да се ово решење не може сматрати легално донетим актом,обзиром да форму решења прописује Закон. Сматра да је је према Закону о републичким административним таксама ослобођен од плаћања таксе јер жалилац корисник социјалних давања и дугогодишње теже оболело лице са инвалидитетом. Предлаже да Градско веће усвоји жалбу, поништи побијано решење и исто врати на поновно одлучивање.

У одговору на жалбу првостепени орган истиче да је жалба неоснована и да оспореним решењем нису повређене одредбе Закона о општем управном поступку, јер је Решење донео начелник Градске управе за друштвене делатности, у складу са Одлуком о градским управама, а потписало службено лице, овлашћено за потписивање аката из делокруга рада Службе за борачко инвалидску заштиту, у чијој је надлежности одлучивање по захтеву странке.

Увидом у списе предмета утврђено је:

· да је Градска управа за друштвене делатности града Чачка донела Решење број 114-136/2026-4-03 од  18. маја 2026. године, којим је одбијен као неоснован захтев Александра Јовановића из Чачка, ул Михаила Петровића- Аласа бр. 28,  за признавање права на бесплатан/ превоз са попустом у градском и приградском саобраћају;
· да се Јовановић Александар,  дана 26. маја 2026. године, обратио захтевом, за остваривање права на  бесплатан /превоз са попустом у градском и приградском саобраћају, по другом основу;

· да се Јовановић Александар, на поднетом захтеву од 26. маја 2026. године, одрекао права на жалбу на решење број 114-136/26-IV-3  од 18. маја 2026. године
· да је Јовановић Александар, дана 4. јуна 2026. године изјавио приговор-жалбу на Решење Градске управ за друштвене делатности града Чачка број 114-136/2026-4-03 од  18. маја 2026. године;
· да је Градска управа за друштвене делатности града Чачка, донела  решење којим се одбацује као недозвољена жалба Александра Јовановића из Чачка, ул. Михаила Петровића Аласа бр. 28, изјављена на Решење број 114-136/2026-IV-03 од  18. маја 2026. године
По разматрању жалбе и осталих списа предмета, као и оцене свих доказа Градско веће града Чачка налази да је жалба  неоснована.

Првостепени орган је правилно поступио када је применом Закона о општем управном поступку, одбацио као недозвољену жалбу жалиоца изјављену на решење којим је одбијен његов захтев за признавање права на бесплатан превоз, јер је неспорно да жалба у конкретној правној ствари није дозвољена, а коју чињеницу ни жалилац не оспорава, Наиме жалилац се писаном изјавом, дана 26. маја 2026. године одрекао права на жалбу на Решење број 114-136/2026-IV-03 од  18. маја 2026. године, а након тога изјавио жалбу на наведено решење, што је супротно члану 156. Закона о општем управном поступку, којим је прописано одрицање од права на жалбу и да то одрицање не може да се опозове. 

Наводи жалбе којима се оспорава правилност и указује на формално-правне недостатке ожалбеног решења су неосновани, пре свега наводи који се односе на то ко је доносилац решења и потпис доносиоца и овлашћеног службеног лица, обзиром да је првостепени орган поступао у складу са Законом о општем управном поступку којим  су у члану 141. прописани делови и садржина решења као и то да решење потписује овлашћено службено лице, односно руководилац органа, те да навођење података о обрађивачу акта није обавезан део решења већ је обавезно навести ко потписује решење. Поред тога Одлуком о градским управаама, („Сл. лист града Чачка“ број 20/2019, 22/2022 и 11/2023) у члану 57. прописане су надлежности начелника Градске управе, као руководиоца Управе, а једна од надлежности је да доноси и потписује акта из надлежности Градске управе, тако да је неспорно да у решењу, које у конкретном случају донела Градска управа за друштвене делатности, као доносилац треба да стоји начелник те управе и наведено је лично име начелника, а не службеног лица, како је правилно и учинио првостепени орган. Што се тиче потписа на ожалбеном решењу  исти је потписало  службено лице, распоређено на радном месту шефа Службе за борачко инвалидску заштиту, које је овлашћењем број 031-32/2025-IV-3 од 1. октобра 2025. године, начелник Градске управе за друштвене делатности, овластио за потписивање аката из делокруга рада Службе за борачко инвалидску заштиту у чијој је надлежности одлучивање по захтеву странке. 

Што се тиче административне таксе иста се наплаћује у складу са важећом одлуком.

На основу изнетог,  а како остали наводи жалбе немају утицаја на другачије решење ове правне ствари, Градско веће града Чачка одлучило је као у диспозитиву.
ПОУКА О ПРАВНОМ СРЕДСТВУ: Ово решење је коначно и против њега није допуштена  жалба али се може покренути управни спор пред Управним судом у Београду - Одељење у Крагујевцу у року од 30 дана од дана пријема Решења.

ТРИНАЕСТА ТАЧКА:
ДОНОШЕЊЕ РЕШЕЊА ПО ЖАЧБИ АЛЕКСАНДРА ЈОВАНОВИЋА ИЗ ЧАЧКА НА РЕШЕЊЕ ГРАДСКЕ УПРАВЕ ЗА ДРУШТВЕНЕ ДЕЛАНТОСТИ БРОЈ 114-184/2026-4-03 ОД 17. ЈУНА 2026. ГОДИНЕ

У оквиру ове тачке дневног реда а након уводног излагања Мирослава Петковића, Градско веће је једногласно донело следеће 

РЕШЕЊЕ

1. УСВАЈА СЕ жалба Јовановић Александра из Чачка, изјављена на Решење Градске управе за друштвене делатности града Чачка број 114-184/2026-4-03 од  17. јуна 2026. године.

2. ПОНИШТАВА СЕ Решење Градске управе за друштвене делатности града Чачка број 114-184/2026-IV-03 од  17. јуна 2026. године.

3. УТВРЂУЈЕ СЕ право на бесплатан превоз Јовановић Александру из Чачка, ул.Михаила Петровића Аласа број 28, у складу са чланом 5. став 2. тачка 9) Одлуке о бесплатном и превозу са попустом у градском и приградском саобраћају („Сл. лист града Чачка“ бр. 23/2016)
О б р а з л о ж е њ е
Градска управа за друштвене делатности града Чачка, донела је решење којим се одбија као неоснован захтев Александра Јовановића из Чачка, ул. Михаила Петровића Аласа бр. 28, за признавање права на бесплатан/ превоз са попустом у градском и приградском саобраћају.

На донето Решење жалбу је благовремено изјавио Јовановић Александар, у којој истиче да је ожалбено решење донето уз грубо кршење закона и непотпуно и погрешно утврђено чињенично стање, те да је првостепени орган цитирао члан 5. Одлуке  наводећи критеријуме ко све има право на бесплатан превоз. Даље истиче да је жалилац уз захтев доставио Решење НСЗ о статусу лица са инвалидитетом а у тренутној процедури је и поступак за поновну процену (потпуни губитак) радне способности према захтеву од 13. јануара 2026. године. Стога сматра да је првостепени орган повредио закон тиме што је ценио да статус који је жалилац документовао није од утицаја за остваривање овог права односно да се ради о 1. степену инвалидности, а ради се о лицу са инвалидитетом које потпуно испуњава услове из члана 5.тачка 9. Одлуке, јер тај члан не прецизира степен инвалидности. Указује да је незапослено лице, са тежом хроничном болешћу уз компликације са ослебљеним видом, са документованим телесним оштећењем од 80% по основу вишегодишње помоћи и да је корисник новчане социјалне помоћи, без других прихода и имовине, те да на основу свега наведеног сматра да првостепени орган није правилно и потпуно утврдио чињенице и околности потребне за ово право. Предлаже да другостепени орган поништи ожалбено решење  и врати на поновно одлучивање или сам донесе ново решење којим се усваја захтев за остваривање права на бесплатан градски превоз и напомиње да је до сада био корисник овог права, а обзиром да је дошло до погоршања здравственог и материјалног стања, не може се исто укинути. Напомиње да је подносилац жалбе ослобођен плаћања таксе сагласно члану 18. Закона о републичким административним таксама.


У одговору на жалбу првостепени орган истиче да је жалба неоснована, наводећи да је чланом 5. Одлуке о бесплатном и превозу са попустом  у градском и приградском саобраћају прописано који корисници остварују право на бесплатан превоз под условом да имају пребивалиште на територији града Чачка, а чланом 8. исте одлуке је прописано ко има право на превоз са попустом. Истиче да  је жалилац у захтеву за остваривање права на бесплатан превоз навео да се захтев цени на основу члана 5. став 2. тачка 9. Одлуке и приложио решење НСЗ-а од 28. јула 2011. године које је донето на основу Закона о професионалној рехабилитацији и запошљавању особа са инвалидитетом, да је у тачки 1. достављеног решења утврђен 1. степен тешкоћа и препрека у раду, односно да су тешкоће и препреке мале и утичу на радну способност у односу на занимање и послове које лице може да обавља а у тачки 2. наведено да лице има статус особе са инвалидитетом која се запошљава под општим условима. Указује да је у том поступку инвалидитет одређен према способности за рад и везан је за радно правни статус подносиоца, а Одлука по којој поступа првостепени орган дефинише инвалидна лица као лица са недостатком способности  за обављање општих животних активности на које не мора нужно да утиче умањење радне способности. Поред тога, чланом 5. у тачки 9. утврђено је да ово право могу остварити и деца и одрасли са инвалидитетом односно са сметњама у развоју као и пратиоци за личну помоћ, ангажовани на основу налаза и мишљења Интерресорне комисије града Чачка или на основу акта изабраног лекара уколико је пратилац родитељ или члан породичног домаћинства, што значи да су инвалидитет и сметње у развоју такве да захтевају ангажовање другог лица а што није случај са жалиоцем имајући у виду да му је одређен 1. степен тешкоћа и препрека у раду, односно да су те тешкоће мале и омогућавају запошљавање под општим условима. Напомиње да у прилог томе говори и тачка 7. истог члана којом је прописано да само инвалидна лица која примају стални додатак за негу и помоћ имају право на бесплатан превоз. Истиче да остали наводи жалиоца пре свега наводи да се ради о незапосленом лицу са тежим хроничним болестима, да је корисник новчане социјалне помоћи, немају утицаја на доношење другачије одлуке, јер је чланом 5 и 8 Одлуке таксативно наведено ко има право на бесплатан/повлашћен превоз, а што се тиче административне таксе жалилац није ослобођен плаћања исте сходно члану 15. Одлуке о градским административним таксама и накнадама.

Увидом у списе предмета утврђено је:

· да се Јовановић Александар,  дана 26. маја 2026. године, обратио захтевом, за остваривање права на  бесплатан /превоз са попустом у градском и приградском саобраћају;

· да је као правни основ за бесплатан или повлашћен превоз у складу са Одлуком о бесплатном и превозу са попустом у градском и приградском саобраћају, навео инвалидитет, односно Решење НСЗ-а (тачка 9)

· да се Јовановић Александар, на поднетом захтеву од 26. маја 2026. године, одрекао права на жалбу на решење број 114-136/26-IV-3  од 18. маја 2026. године
· да је уз захтев приложено: очитана лична карта; Решење НСЗ-а број 2300-1002-51/2010 од 28. јула 2011. године; Извештај лекара опште праксе од 18. маја 2026. године, копија Решења Градске управе за друштвене делатности број 114-136/26-IV-3  од 18. маја 2026. године.
Чланом 5. Одлуке о бесплатном и превозу са попустом у градском и приградском саобраћају прописано је:

„ Корисници права на бесплатан превоз са неограниченим временом трајања имају право превоза на неограничени број вожњи у дневном саобраћају. 
Право на бесплатан превоз, уз одговарајућу легитимацију која се издаје на основу списка корисника или потврде надлежне градске управе, остварују корисници под условом да имају пребивалиште на територији града Чачка и то: 

1) лица старија од 65 година; 

2) ратни војни инвалиди и мирнодопски војни инвалиди са 50 - 100% инвалидитета; 

3) цивилни инвалиди рата са 50-100% телесног оштећења; 

4) инвалиди рада услед последице несреће на послу и професионалног обољења са 70-100% телесног оштећења; 

5) слепа лица и њихов пратилац; 

6) лица оболела од малигних болести; 

7) инвалидна лица која примају стални додатак за туђу негу и помоћ; 

8) лица оболела од параплегије, дистрофије, квадриплегије, церебралне и дечије парализе, мултипле склерозе, глува и наглува лица, као и пратиоци ових лица која, у складу са актом изабраног лекара, имају право на пратиоца; 

9) деца и одрасли са инвалидитетом односно са сметњама у развоју као и пратиоци за личну помоћ ангажовани на основу налаза и мишљења Интерресорне комисије града Чачка или на основу акта изабраног лекара, уколико је пратилац родитељ или члан породичног домаћинства; 

10) лица на дијализи и са трансплантираним органима које користе туђу негу и помоћ; 

11) лица оболела од хемофилије, цистичне фиброзе и других ретких болести; 

12) добровољни даваоци крви који су крв дали више од 50 пута.

По разматрању жалбе и осталих списа предмета, као и оцене свих доказа Градско веће града Чачка налази да је жалба  основана.

Првостепени орган је поступајући по захтеву жалиоца за остваривање права на бесплатан /превоз са попустом у градском и приградском саобраћају, утврдио чињенице и извео закључак да се у конкретном случају ради о особи са инвалидитетом, коју инвалидност је утврдила Национална служба за запошљавање- Филијала Чачак, Решењем број 2300-1002-51/2010 од 28. јула 2011. године, када је утврђен 1. степен тешкоћа и препрека у раду, као и да лице има статус особе са инвалидитетом која се запошљава под општим условима. На основу утврђених чињеница првостепени орган је одбио захтев као неоснован јер је закључио да је инвалидност овог лица одређена према способности за рад  да се ради о 1. степену тешкоћа, да је инвалидитет такве тежине да не захтева ангажовање другог лица односно да су тешкоће и препреке мале и омогућавају запошљавање под општим условима, те да нема места примени члана 5. став 2. Одлуке о бесплатном и превозу са попустом у градском и приградском саобраћају, како тачке 9), тако ни тачке 7)  која се односи на инвалиде који примају стални додатак за негу и помоћ. 

Након достављања жалбе, накнадно, у току поступка по жалби пред другостепеним органом, жалилац је доставио нове доказе из којих су утврђене нове чињенице, које нису постојале у моменту одлучивања првостепеног органа по захтеву жалиоца, односно доставио је Решење Националне служба за запошљавање- Филијала Чачак, број 2300-1002-5/2026 од 29. јула 2026. године, којим је Јовановић Александру из Чачка утврђен 3. степен тешкоћа и препрека у раду, као и то да именовани има статус особе са инвалидитетом која се не може запослити нити одржати запослење ни под општим ни под посебним условима. 

Обзиром да се ради о новим чињеницама и доказима на основу којих је утврђено да жалилац има статус особе са инвалидитетом и немогућност запошљавања ни под општим ни под посебним условима, то је Градско веће, као другостепени орган, ценило да има места примени члана 5. Одлуке о бесплатном и превозу са попустом у градском и приградском саобраћају, па је усвојило жалбу жалиоца, поништило решење Градске управе за друштвене делатности града Чачка број 114-184/2026-IV-03 од  17. јуна 2026. године и само решио ову правну ствар и жалиоцу утврдило право на бесплатан превоз, а у складу са чланом 171. став 5. Закона о општем управном поступку („Сл. гласник РС“ бр. 18/2016, 95/2018 - аутентично тумачење и 2/2023 – одлука УС).

Што се тиче административне таксе иста се наплаћује у складу са важећом одлуком.

На основу изнетог, Градско веће града Чачка одлучило је као у диспозитиву.
ПОУКА О ПРАВНОМ СРЕДСТВУ: Ово решење је коначно и против њега није допуштена  жалба али се може покренути управни спор пред Управним судом у Београду - Одељење у Крагујевцу у року од 30 дана од дана пријема Решења.

***
Владан Милић обавестио је чланове Градског већа да је одлучено по свим тачкама дневног реда, па је 54. седницу Градског већа закључио у 9 часова и 45 минута.  
ГРАДСКО ВЕЋЕ
Број: 06-119/2026-III
20. август  2026. године

Владан Милић
заменик градоначелника
Записник са 54. седнице Градског већа усвојен је на 55. седници Градског већа број 06-127/2026-III од 26. августа 2026. године.

